# Prvi japansko-kineski rat

| Prvi japansko-kineski rat
 |
| --- |
|  Karta na kojoj su prikazani pokreti trupa i najvažniji okršaji
 |
|

|  |  |
| --- | --- |
| Datum
 | 1. august 1894 – 17. april 1895
 |
| Lokacija
 | Koreja, Mandžurija, Tajvan, Žuto more |
| Teritorijalne promjene
 | Kinesko Carstvo predaje Tajvan, Penghu i poluotok Liaodong Japanskom Carstvu
 |

 |
| Sukobljene strane
 |
|  car Guangxu  carica majka Cixi  Li Hongzhang  Liu Kunyi  Song Qing  Ding Ruchang **†** |  Japan
 |
| Snage
 |
| 630.000 ljudi
 | 240.616 ljudi
 |
| Žrtve i gubici
 |
| 35.000 mrtvih i ranjenih
 | 1132 poginulih, 3758 ranjenih 285 naknadno umrih od rana 11.894 umrlih od bolesti
 |

| Prvi japansko-kineski rat |
| --- |
|   |
| Japanese name |
|

|  |  |
| --- | --- |
| Shinjitai | 日清戦争 |
| Kyūjitai | 日清戰爭 |
| Rōmaji | *Nisshin sensō* |

 |
| Kinesko ime |
|

|  |  |
| --- | --- |
| tradicionalni kineski | 甲午戰爭 |
| Pojednostavljeni kineski | 甲午战争 |
| Hanyu Pinyin | *Jiǎwǔ Zhànzhēng* |

 |
| srpskohrvatski prijevod |
|

|  |  |
| --- | --- |
| japanski | *Japansko–Qing rat* |
| kineski | *Rat Jiawua* – odnosi se na 1894.godinu u tradicionalnom seksagenarnom ciklusu |

 |

**Prvi japansko-kineski rat** se vodio od 1. augusta 1894. do 17. aprila 1895. između Japanskog Carstva na jednoj i carske Kine pod dinastijom Qing na drugoj strani. Uzrok rata bila je kontrola nad Korejom koja je u to vrijeme, pod vlašću dinastije Joseon nominalno bila tributarna država Kineskog Carstva, ali u kojoj je godinama trajala borba između dvije frakcije - konzervativnih tradicionalista koji su se oslanjali na Kinu i reformista koji su nastojali uvesti zapadnu tehnologiju i institucije po uzoru na Japan u vrijeme Meiji revolucije. Neposredni povod je bio seljački Donghak ustanak zbog čijeg gušenja je korejska vlada pozvala kineske trupe u pomoć, a na što je Japan poslao svoje trupe. Na početku sukoba, koji je počeo bez formalne objave, brojčana prednost je bila na kineskoj strani, ali su japanske snage bile bolje naoružane, opremljene, i što je još važnije, obučene zahvaljujući intenzivnom programu modernizacije u prethodnim decenijama. To je najviše došlo do izražaja na moru, pa je tako japanska carska mornarica u odlučujućoj bitci kod ušća rijeke Yalu 17. septembra 1894. nanijela odlučujući poraz brojčano jačoj kineskoj Beiyanškoj floti. S tako stvorenom prednošću na moru, japanske snage su zauzele cijelu Koreju i prodrle duboko u Mandžuriju, zauzele Peskadorske Otoke te se iskcrale na obalu Kine. Ti su porazi natjerali kinesku vladu da sklopi Mir u Shimonosekiju kojim je Japanu predala Tajvan, Peskadore i poluotok Liaodong te priznala Koreju kao dio japanske interesne sfere. Kratkotrajni trijumfalni rat je imao dalekosežne posljedice, učinivši od Japana velesilu, dok je u Kini sramotan poraz izazvao duboko nezadovoljstvo vladavinom dinastije Qing te potakao Bokserski ustanak, a potom i Xinhai revoluciju kojom će ona biti zbačena nepune dvije decenije kasnije.

## Vanjske veze

* 程映虹︰從"版畫事件"到《中國向西行進》Peter Perdue 濮德培和中國當代民族主義 Arhivirano 2010-11-26 na Wayback Machine-u (`zh`)
* *Detailed account of the naval Battle of the Yalu River* by Philo Norton McGiffen
* Besplatna e-knjiga: *Under the Dragon Flag — My Experiences in the Chino-Japanese War* by James Allan **na Projektu Gutenberg Print exhibition at MIT
* The Sinking of the *Kowshing* – Captain Galsworthy's Report Arhivirano 2008-03-11 na Wayback Machine-u
* SinoJapaneseWar.com A detailed account of the Sino-Japanese War
* The Sino-Japanese War of 1894-1895: as seen in prints and archives (British Library/Japan Center for Asian Historical Records)